 Dabkaas oo aan la xaqiijin waxa uu kacay, waxay dad goob-joog ahi u sheegeen weriyeyaal ka tirsan Wargeyska Haatuf oo goobta tegay inuu dabkaasi ka kacay Shooladda Gaasta ee la shito, halka ay qaar kalena sheegeen inuu dabkaasi ka kacay xadhkaha laydhka ee ku jiray guriga dabku ka bilaabmay, kaas oo aan cidi waxyeelo ka soo gaadhin, balse waxa gebi ahaanba shuf beelay wixii hoos yaallay gurigaas, kadib markii uu dabkaasi qabsaday, isla markaana waxa uu dabkaasi u gudbay guriga ku xigay, balse waxa alaabtii hoos taallay badbaadiyay kooxo dhallinyaro ah oo u soo gurmaday iyo dadkii xaafadda oo isugu soo baxay halkaas, kuwaas oo dalbaday Booyado biyo ah, isla markaana ku guulaystay in ay dabkaa bakhtiyaan si aanu ugu gudbin guryaha ku xiga iyo xaafaddaba. 